希伯來字母

希伯來字母係拼寫希伯來文嘅字母，有22個，唔分大細楷，寫字嘅時候係由右到左打橫寫。22個字母當中嘅其中5個喺字尾嘅時候會唔同寫法，不過如果個字得一個字母就唔算數。而今用緊嘅除咗正楷字母之外，仲有一套手寫用嘅 ｢潦草｣ 字母。

而今用緊嘅正楷字母其實唔係古代本來用開嗰套，而係喺公元前三世紀嗰陣，當以色列變成波斯帝國嘅猶大省嘅時候，由當時嘅波斯官話阿拉米文成套借過來，本來叫做 ｢亞述字｣，但係而今一般人只會叫佢做 ｢方塊字｣，因為成套亞述字借過來用嗰陣，為咗廢事令人反感，已經將套字改咗名。而今一般人唔會識睇古希伯來字，
｢亞述體｣ 亦都只係指宗教典藉用嘅一種書法字體或者印刷字體。

希伯來字母亦都用來寫依地文。

字母一覽

希伯來數字 

希伯來文嘅字母可以當數字用，用法有啲類似中文，但係要避忌上帝嘅名，另外因為百位嘅字母只係去到四百，所以寫七百以上局住要重覆用一啲字母，但係應該儘量減少重覆。至於一千以上，一千萬以下嘅數就要配合撇符號，拆兩組寫。希伯來數字已經唔常用，最常見係用來寫日子。

筆順 
同中文一樣，手寫希伯來文都講筆順，例如頭兩個字母嘅潦草係咁寫至啱：

攷 

字母